ЧҮГЛЕ ИИСУС ХРИСТОС 
КАМГАЛАП ТУРАР 


Ол оолду божуур, сен Ооң адын Иисус деп адаар сен, 
чүге дээрге Ол Бодунуң чонун бачыттарындан 
камгалаар» - дээн. Матфей 1:21 


Чүге дээрге Бурган бо делегейге ол хире ынак болгаш, 
Бодунуң чаңгыс Оглун берген, ынчангаш Аңаа 
бүзүрээн кижи бүрүзү читпес, харын мөңге 
амыдыралдыг болур. Иоанн 3:16 


Иисус аңаа: «Мен - орук, алыс шын база 
амыдырал-дыр мен» - деп харыылаан. Мени 
дамчыштыр кым-даа адазынче чедип шыдавас. 
Иоанн 14:6 


Камгалал өске кымдан-даа чок, чүге дээрге бисти 
камгалаар кым-даа дээрниң кырында кижи төрелгетен 
хайырлаан өске ады чок-тур» - дээн. 

Ажыл-чорудулга 4:12 


Бижилгеде бижээни дег, Христос бистиң 
бачыттарывыс дээш өлгенин силерге бир дугаарында 
дамчыдып бердим. Бижилгеде бижээни 


дег, Ол ажаап каан, үшкү хүнде катап 
дирилген: 1 Коринфичилерге 15:3-4 


Ооң ачызында Христостуң ачызында бис 
хосталган бис, бачыттарывыс 
өршээттинген. Эфесчилерге 1:7 тотоноп МАЯК ТАО 


Дөрт алыс шынны долузу-биле билип алыр ужурлуг бис: 

1. Бурган сеңээ дыка ынак. 

Ол силерни Боду-биле кады дээрге мөңге амыдыралды алырын 
күзеп турар. 

Чүге дээрге Бурган бо делегейге ол хире ынак болгаш, 
Бодунуң чаңгыс Оглун берген, ынчангаш Аңаа бүзүрээн кижи 
бүрүзү читпес, харын мөңге амыдыралдыг болур. Иоанн 3:16 
Ол силерни Ооң-биле кады элбек болгаш уткалыг 
чуртталгалыг болурун күзеп турар. 

Оор кижи оорлаар дээш, өлүрүп, узуткаар дээш кээр. Мен 
оларга амы-тынныг болзун дээш база оон-даа элбек 
амы-тынныг болзун дээш келген мен. Иоанн 10:10 


Ындыг-даа болза, хөй кижилер уткалыг амыдыралды көрбейн, 
мөңге амыдыралдыг бе деп чигзинип турар, чүге дизе... 

2. Кижи бойдузу-биле бачыттыг. Ынчангаш бургандан 
чарылган. 

Шупту улус бачыт үүлгеткен. 

Чүге дээрге шупту улус бачыт үүлгедип, Бурганның 
алдар-хүндүзүнден ойталаан; Римчилерге 3:23 

Чүге дээрге акшага ынакшыл бүгү-ле багай чүүлдерниң 
үндезини-дир... 1 Тимофейге 6:10 

Бачыттың төлевири - өлүм-дүр. 

Чүге дээрге бачыттың төлевири - өлүм-дүр... Римчилерге 6:23 


Библияда өлүмнүң ийи хевирин бижээн: 

* Мага-боттуң өлүмү 

Кижилер чаңгыс катап өлүп каар, ооң соонда шииткелди алыр 
ужурлуг. Еврейлерге 9:27 

» Сүлде-сүзүк өлүмү азы тамыга Бургандан мөңге чарлыышкын 
А кортук, бүзүрел чок, чүдек-бужар улус, өлүрүкчүлер, 
самыырааннар, илби-шидичилер, дүрзү-бурганнарга 
мөгейикчилер болгаш бүгү-ле мегечилер - оттуг болгаш 
күкүр-биле хып турар хөлге хамааржыр. Ажыдыышкын 21:8 


Бир эвес кижи бачыт дээш Бургандан чарылган болза, ол 
айтырыгның шиитпири кандыгыл? Бис хөй кезиинде 
шиитпирлерни мындыг деп бодаар бис: шажын, эки 
ажыл-херек, эки аажы-чаң. Ынчалза-даа Бургандан чүгле 
чаңгыс шиитпир бар. 

З. Иисус Христос дээрже баар чаңгыс орук-тур. 

Бо дээрге Бурганның медээзи-дир. 

Иисус аңаа: «Мен - орук, алыс шын база амыдырал-дыр 
мен» - деп харыылаан. Мени дамчыштыр кым-даа Бурган 
Адавысче чедип шыдавас. Иоанн 14:6 


Ол бистиң бачыттарывыс дээш долу кеземчени төлээн. 
Чүге дээрге Христос бисти Бурганче эккээр дээш, 
бачыттар дээш чаңгыс катап хилинчектенген. 1 Пётр 3:18 
Ооң ачызында Христостуң ачызында бис хосталган бис, 
бачыттарывыс өршээттинген. Эфесчилерге 1:7 

Ол мөңге амыдыралдың аазаашкынын алган. 

Оглунга бүзүрээн кижи мөңге амыдыралдыг. Оглунга 
бүзүревээн кижи амыдыралды көрбес; ынчалза-даа 
Бурганның килеңи аңаа артып каар. Иоанн 3:36 

Чүге дээрге бачыттың төлевири - өлүм-дүр; А Бурганның 
белээ - Дээргивис Иисус Христос-биле дамчыштыр мөңге 
амыдырал-дыр. Римчилерге 6:23 


4. Камгалал алыр дизе, Иисус Христоска бүзүрээр херек. 
Бистиң камгалалывыс Иисус Христоска бүзүрелдиң 
ачызында Бурганның авыралы-биле. 

Чүге дээрге силерни Бурганның авыралы-биле 
бүзүрелиңер дамчыштыр камгалаан-дыр. Ол дээрге 
силерниң боттарыңардан эвес, а Бурганның белээ-дир. 
Эфесчилерге 2:8-9 

Чүге дээрге Дээрги-Чаяакчының адын кыйгырган кижи 
бүрүзү камгалалды алыр». Римчилерге 10:13 


Бачыттыг кижиниң мөргүлү 

Бүзүрел-биле мөргүңер: 

Дээрги Иисус, мени ынак болганыңар дээш улуу-биле четтирдим. 
Бачыттыг мен деп миннип, силерден өршээлди дилеп тур мен. 
Мээң бүгү бачыттарымны төлээр дээш, хере шаптырган өлүмүң 
дээш, орнукшудуп кааның дээш, дирилгениң дээш четтирдим. 
Мен Сеңээ Дээргим болгаш Камгалакчым кылдыр бүзүрээр мен. 
Сээң мөңге амыдыралдың белээңни хүлээп алгаш, чуртталгамны 
Сеңээ хүлээдип тур мен. Сээң бүгү айтыышкыннарыңны 
күүседиринге болгаш Сээң мурнуңга таарымчалыг болурумга 
меңээ дузалап көр. Аминь. 


Бир эвес силер Иисус Христоска бүзүрээн болзуңарза, силер-биле 
дараазында чүүлдер болган: 

» Ам силер Бурган-биле мөңге амыдыралдыг силер. 

Мени айбылап чоруткан Адамның күзел-соруу бо-дур: Оглун 
көрген база Аңаа бүзүрээн кижи бүрүзү мөңге амыдыралды 
алзын. Иоанн 6:40 

» Сээң шупту бачыттарың төлеттинип, өршээттинген. 

(эрткен, амгы, келир үе) 

А Христос бачыттар дээш чаңгыс өргүлдү кезээ мөңгеде салгаш, 
Бурганның оң талазынга олуруп алган. Еврейлерге 10:12 

» Силер Бурганның мурнунга чаа чаяалга-дыр силер. Ол дээрге 
силерниң чаа чуртталгаңарның эгези-дир. 

Ынчангаш Христос-биле сырый харылзаалыг кижи чаа 
чаяалга-дыр. шупту чүве чаа апарган-дыр. 

2 Коринфичилерге 5:17 

• Силер Бурганның төлү апарган силер. 

Ынчалза-даа Ооң адынга бүзүрээн улуска, Ол Ону хүлээп алган 
улуска, Бурганның ажы-төлү болур эргени берген. Иоанн 1:12 


Эки ажыл-херектер дээрге бистиң камгалал алыр аргавыс эвес, а 
бистиң камгалалывыстың бадыткалы азы дүжүдү-дүр. 

Чүге дээрге бисти Бурганның кылган ажыл-херээ-дир бис, 
Христос Иисус-биле харылзаалыг буянныг ажыл-херектер кылыр 
кылдыр чаяап каан бис. Эфесчилерге 2:10 

Кадык бол! 


